open-index/open-wikipedia-markdown huggingface dataset:
Ulkoministeriön kansainvälisten asiain valmennuskurssi

**Ulkoasiainministeriön kansainvälisten asiain valmennuskurssi** () eli **Kavaku** on väylä Suomen ulkoministeriön niin kutsutulle yleisuralle, virkamiehiksi ja diplomaateiksi pyrkiville, ylemmän korkeakoulututkinnon suorittaneille. Kurssia on järjestetty vuodesta 1970.

Yleisurasta tekee ”yleisen” ja sen erottaa muista ulkoasiainhallinnon – ja yleensä valtionhallinnon – tehtävistä sen säännöllinen tehtäväkierto, joka koostuu keskimäärin 3–4 vuoden työjaksoista sekä kotimaassa että ulkomaanedustuksissa. Yleisuralle rekrytoidaan monipuolisia yleisosaajia, ei ainoastaan esimerkiksi kansainvälistä politiikkaa opiskelleita.

Valintaprosessi on monivaiheinen ja sisältää eri hakuvaiheisiin päässeiden kohdalla muun muassa yleistietokokeen sekä psykologiset testit. Hakijan tulee olla Suomen kansalainen ja puhua kotimaisten kielten lisäksi vähintään kahta muuta kieltä.

Alemman korkeakoulututkinnon suorittaneille on Hallintouran kurssi eli Halku, joka on myös yleisura. Hallintouran tehtäviin kuuluvat kansalaispalvelutehtävät, talous- ja tietohallintotehtävät, assistentin tehtävät sekä muut avustavat tehtävät eri osa-alueisiin liittyen.

Diplomaatiksi on mahdollista päästä myös poliittisen virkanimityksen kautta esimerkiksi erityisasiantuntijoiksi tai avustaviin tehtäviin niin kutsutun yleisen väylän ulkopuolelta.

## Lähteet

## Aiheesta muualla
* Henrikki Timgren: Diplomaattiautomaatti. *Ylioppilaslehti*, 26.3.2004.
Paini kesäolympialaisissa 1972

**[[Kesäolympialaiset 1972|Münchenin kesäolympialaisten 1972]] [[paini]]ssa** kilpailtiin kymmenessä sarjassa sekä kreikkalais-roomalaisessa että vapaapainissa. Menestynein maa oli yhdeksän kultaa voittanut Neuvostoliitto.

## Mitalistit
### Kreikkalais-roomalainen

### Vapaapaini

## Lähteet
* Olympic Games Greco-Roman Seniors 1972-09-05 Munich (GER) International Wrestling Database 
* Olympic Games Freestyle Seniors 1972-08-27 Munich (GER) International Wrestling Database 
* Wrestling at the 1972 München Summer Games  Olympics at Sports-Reference.com 

### Viitteet
Alnico

**Alnico** on metalliseos, joka on valmistettu alumiinista, nikkelistä ja koboltista. Lisäksi seoksessa saattaa olla rautaa, kuparia ja titaania. Tyypillinen seossuhde on 8–12 % alumiinia, 15–26 % nikkeliä, 5–24 % kobolttia, enintään 6 % kuparia ja 1 % titaania, loput on rautaa.

Seosta käytetään kestomagneettien valmistukseen. Yleisesti saatavilla olevista magneeteista sitä vahvempia ovat vain maametallimagneetit, kuten neodyymimagneetti ja magneeteista kallein samariumkobolttimagneetti. Alnicomagneettia käytetään sähkömoottoreissa, mikrofoneissa, sähkökitaroiden ja -bassojen mikrofoneissa ja kaiuttimissa.

## Katso myös
* Luettelo metalliseoksista
* Alumiiniseokset
King of the Grey Islands

__NOTOC__
**King of the Grey Islands** on Candlemassin albumi, joka julkaistiin 22. kesäkuuta 2007.

## Kappaleet
# 
# 
# 
# 
# 
# 
# 
# 
# 
# 

### Bonusraidat
# Solitude (vocal session w. Robert Lowe)
# At the Gallows End (vocal session w. Robert Lowe)

## Kokoonpano
* Robert Lowe – laulu
* Mats ”Mappe” Björkman – kitara
* Lars Johansson – kitara
* Leif Edling – basso
* Jan Lindh – rummut

## Arvostelut
* AllMusic: 
* Imperiumi.net: 
* Soundi: 

## Lähteet

## Aiheesta muualla
* 
*
Suomen loistoluettelot

**Suomen loistoluettelot** ovat Liikenne- ja viestintäviraston verkkosivuillaan julkaisemia luetteloita, joita on kolme: 
* *Suomen loistot, yleistiedot*
* *Suomen rannikon loistoluettelo*, korvaa painetun luettelon
* *Suomen sisävesien loistoluettelo*, korvaa aiemmin kahtena luettelona julkaistut sisävesien loistojen tiedot
 
Loistoluettelot uusittiin kesällä 2016, jonka jälkeen ne on julkaistu viraston verkkosivuilla maksuttomina pdf-tiedostoina. Luetteloita uusitaan aiempaa useammin, ja uusimisesta tiedotetaan Tiedonantona merenkulkijoille.

## Aiemmat painetut luettelot
**Suomen rannikon loistot** (, ) on Liikenneviraston aiemmin painettuna julkaisema luettelo merenkulun valaistuista turvalaitteista. Luettelo uusittiin joka toinen vuosi. Vuoden 2010 painoksessa on 466 sivua.

Teos sisältää merialueiden loistoluettelon, jossa luetellaan kaikki Suomen merialueiden valaistut merimerkit, kuten majakat, sektoriloistot, poijut sekä muut väylän merkitsemiseen käytetyt valaistut turvalaitteet. Se sisältää myös tiedot radionavigaatio-, meriradioliikenne-, luotsi-, VTS- ja pelastuspalveluista sekä suomalaisten merikarttojen koordinaattijärjestelmistä.

**Saimaan järvialueen ja Saimaan kanavan loistot** on aiemmin julkaistu luettelo, joka sisälsi tiedot Vuoksen vesistön ja Saimaan kanavan loistoista sekä luotsi-, DGPS- ja pelastuspalveluista.

**Sisävesien loistot** sisälsi tiedot Kymijoen ja Kokemäenjoen sekä Oulujärven vesistöjen loistoista.

## Lähteet

## Aiheesta muualla
* Loistoluetteloiden lataussivu
Nil-Saint-Vincent-Saint-Martin

**Nil-Saint-Vincent-Saint-Martin** on nykyinen kylä ja entinen Belgian kunta Valloniassa, Brabant Wallonin maakunnassa. Vuonna 1976 kunnasta tuli osa Walhainin kuntaa. 

Kylät, Nil-Saint-Vincent ja Nil-Saint-Martin yhdistyivät vuonna 1812. 

## Nähtävyydet

Nil-Saint-Vincent-Saint-Martinissa sijaitsee lukuisa määrä nähtävyyksiä.

Tiègen tuulimylly () on rakennettu vuonna 1834, ja sen on rakentanut Thienpontin perhe. Mylly oli käytössä 23. kesäkuuta 1946 saakka ja nykyään rakennus noteerataan ”*monument classé*” -rakennukseksi.

### Belgian keskipiste

Institut Géographique National, belgialainen kansallinen kartografiapalvelu, on laskenut Belgian maantieteellisen keskipisteen sijaitsevan Nil-Saint-Vincentissä. Arkkitehti Bernard Defrenne on suunnitellut monumentin keskipisteeksi laskettuun kohtaan. Monumentti paljastettiin 22. elokuuta 1998. Keskipisteen sijainti on .  

## Lähteet

## Aiheesta muualla
Esa Riippa

**Esa Tapio Riippa** (s. 22. toukokuuta 1947 Kälviä) on suomalainen taidegraafikko. Hän opiskeli Pentti Kaskipuron oppilaana. Riipan monet työt ovat hiljaista surrealismia, jossa on vaikutteita japanilaisesta puupiirrostaiteesta. Riippa itse tekee kuitenkin syväpainografiikkaa, tyypillisesti värillisiä teoksia muutamalla eri laatalla, joissa etsaus yhdistyy akvatintaan. Aiheet ovat useimmiten maisemia, asetelmia ja kotinäkymiä, joissa on joku "jekku".

Riippa sai Kuvataiteen valtionpalkinnon vuonna 1977 ja Pro Finlandia -mitalin vuonna 2000.

## Kirjallisuutta
* Riippa, Esa: *Esa Riippa* : *grafiikkaa 1969–1997*, Helsinki : Lauttasaari Press, 1997 

## Lähteet

## Aiheesta muualla
*Galleriat.net: Esa Riippa - Grafiikkaa - 60-vuotisjuhlanäyttely 
*Kesän 2007 näyttely Kokkolassa
Jake Long (hahmo)

**Jake Long** on kuvitteellinen päähahmo Disneyn *[[Jake Long – amerikkalainen lohikäärme]]* -animaatiosarjassa.

Jake Long on lähes tavallinen 13-vuotias newyorkilainen poika, joka pitää videopeleistä sekä sarjakuvista ja harrastaa rullalautailua, mutta hänen suvussaan on monia lohikäärmeitä. Jake on äitinsä, vaarinsa ja siskonsa ohella myös lohikäärme. Jaken kohtalo on suojella taikaolentoja pahoilta voimilta. Hänen isänsä ei tiedä että hänen perheensä on täynnä lohikäärmeitä.

## Luonne
Jake on useimmiten rento kaveri, kuitenkin yleensä naiivi ja itsepäinen. Muiden läsnä ollessa hän käyttäytyy koreilevasti ja yrittää näyttää siistiltä käyttämällä hip hop -slangia. Tämä ei kuitenkaan aina onnistu ja Jake saakin itsensä näyttämään typerältä.

Jake osoittaa usein olevansa huoleton tai vastuuton esimerkiksi jättämällä päivittäiset lohikäärmeharjoitukset väliin ja käyttämällä joskus voimiaan väärin. Koulussa hän on huolimaton läksyissä ja saa tämän vuoksi huonoja numeroita, mikä johtaa kinasteluihin opettajien kanssa. Toisaalta kaikki kouluun liittyvät huolettomuudet eivät aina liity laiskuuteen vaan salaisiin tehtäviin lohikäärmeenä. Jake ottaa silti mielellään tilaisuuden tullen oikoteitä elämässään niin koulu- kuin lohikäärmetehtävissään. Hän yrittää kuitenkin korjata tekemänsä virheet, joita hän on aiheuttanut huolettomuudellaan.

Sarjan aikana on näytetty Jaken olevan melko naiivi päätösten teossa, eikä hän välttämättä aina ymmärrä päätöksensä seurauksia. Lohikäärmeenä Jake käyttäytyy monesti ylimielisesti tai aliarvioi vastustajansa. Hän kuitenkin oppii virheistään vaikka usein tekeekin niitä turhan paljon.

## Voimat

Lohikäärmeenä Jake hallitsee monia eri kykyjä:
* Muodonmuutos: Jakella on kyky muuntautua normaaliksi ihmiseksi ja ainutlaatuiseksi lohikäärmeeksi.
* Lentäminen: Lohikäärmeen tavoin Jakella on siivet, jonka avulla hän voi lentää. Nopeimmillaan Jake voi lentää 288 kilometriä tunnissa.
* Vahvuus: Jake on tavallista ihmistä vahvempi ja hänen lohikäärmekynsillään joilla voi hajottaa tiiliseinänkin.
* Näkö ja kuulo: Lohikäärmeen näön ja kuulon avulla Jake voi nähdä pimeässä tarkemmin ja kauemmas kuin tavallinen ihminen. Lisäksi hänen kuulonsa on erittäin tarkka.
* Tulen syökseminen: Lohikäärmeiden mytologian mukaan osa lohikäärmeistä voi syökseä tulta suustaan. Myös Jake omaa tämän kyvyn ja voikin syökseä joko höyryistä tulta tai tulipalloja.
* Iho: Lohikäärmemuodossaan Jaken iho on erittäin kova ja on vastustuskykyinen lähes kaikelle vahingolle.
* Lohikäärmeen häntä: Useilla lohikäärmeillä on häntä, kuten Jakella. Sen avulla hän on voinut hiipiä vihollisten taakse ja koska se on ulottuva ja vahva, sillä voi lyödä vihollinen tajuttomaksi.
* Lohikäärmeen jalat: Jaken harvoin käyttämä kyky, mutta koska hän ei ole järjin pitkä ihmisenä ja Jake käyttääkin lohikäärmejalkojaan jos hän ei ylety johonkin.
* Kloonautuminen: Tätä voimaa Jake käytti yhdessä jaksossa helpottaakseen kotitöitään.
Jaca

**Jaca** (aragoniaksi *Chaca* tai * Xaca*) on kaupunki Uescan maakunnassa Espanjan Aragoniassa. Se sijaitsee Pyreneiden vuoristossa, lähellä Ranskan rajaa. Jacan asukasluku on 12 929 (1.1.2016).

Kaupunki on suosittu matkailu- ja talviurheilukeskus, ja se on pyrkinyt merkittävien talvikisojen isäntäkaupungiksi useita kertoja. Siellä on järjestetty Universiadit vuosina 1981 ja 1995, sekä jääkiekon 2. divisioonan maailmanmestaruuskilpailut 2004, mutta isompien kisojen hakemukset on hylätty. Kaupungin jääkiekkoseura Club Hielo Jaca pelaa Espanjan Superligassa ja on voittanut sen useammin kuin mikään muu joukkue.

Jacassa on jäljellä keskiaikaista kaupunginmuuria vartiotorneineen 1100-luvun katedraalin ympärillä.

## Kuvia

Ciudadela Jaca Vista Aerea.JPG|Ciudadela de Jaca  
Jaca, Catedral de San Pedro-PM 32162.jpg|Jacan katedraali
PUENTE SAN MIGUEL.JPG|Puente de San Miguel
Monastery of San Juan de la Peña (Spain).jpg|San Juan de la Peña



## Lähteet
### Viitteet

## Aiheesta muualla
Paini kesäolympialaisissa 1968

**[[Kesäolympialaiset 1968|Kesäolympialaisten 1968]] [[paini]]ssa** kilpailtiin kahdeksassa sarjassa sekä kreikkalais-roomalaisessa että vapaapainissa. Menestyneimmät maat olivat neljä kultaa voittanut Japani ja kolme kultaa voittanut Neuvostoliitto.

## Mitalistit
### Kreikkalais-roomalainen

### Vapaapaini

## Lähteet
Ich hatt’ einen Kameraden

**Ich hatt' einen Kameraden** (*Oli aseveikko mulla*, virallinen, mutta harvoin käytetty nimi on **Das Lied vom guten Kameraden**, *Laulu hyvästä toverista*) on saksalainen sotilaslaulu, jota käytetään erityisesti sotilashautajaisissa. Sen on sanoittanut Ludwig Uhland vuonna 1809 Tübingenissä, sävellyksen on tehnyt Friedrich Silcher vuonna 1825. Laulun on kääntänyt suomeksi Reino Hirviseppä nimellä *Oli aseveikko mulla*. 

## Teksti
:Ich hatt' einen Kameraden,
:Einen bessern findst du nit.
:Die Trommel schlug zum Streite,
:Er ging an meiner Seite
:In gleichem Schritt und Tritt.

:Eine Kugel kam geflogen,
:Gilt's mir oder gilt es dir?
:Ihn hat es weggerissen,
:Er liegt mir vor den Füßen,
:Als wär's ein Stück von mir.

:Will mir die Hand noch reichen,
:Derweil ich eben lad.
:Kann dir die Hand nicht geben,
:Bleib du im ew'gen Leben
:Mein guter Kamerad!

## Käyttö
Laulu ”Ich hatt’ einen Kameraden” kuuluu keskeisenä osa Saksan liittotasavallan armeijan, Bundeswehrin, suruseremonioihin. Se soitetaan poikkeuksetta sotilashautajaisissa tai sotilaallisissa surujuhlissa. Laulua käytettiin samassa tarkoituksessa ja Saksan keisarikunnan armeijoissa, Weimarin tasavallan Reichswehrissä ja Kolmannen valtakunnan Wehrmachtissa. Myös Itävallan armeija käyttää laulua vastaavalla tavalla. Kyseessä on siis eräänlainen saksalainen vastinen suomalaiselle laululle ”Oi kallis Suomenmaa”. Laulu kuuluu myös harvinaiseen, *Der kleine Zapfenstreich* -nimiseen katselmukseen, jossa muistetaan kaatuneita sotilaita. 

Laulua soitettaessa univormuun pukeutuneiden sotilaiden on tehtävä kunniaa, sama koskee myös univormupukuisia poliiseja ja muodollisesti jopa Saksan Punaisen ristin työntekijöitä, jos he käyttävät (nykyään harvinaista) univormua. Ainoastaan kansallislaululle annetaan samanlaiset kunnianosoitukset.

Laulu ”Ich hatt’ einen Kameraden” voidaan soittaa myös siviilihautajaisissa, jos vainaja on ollut armeijan palveluksessa, vuoristojääkäri tai sotaveteraani. Se on kuitenkin selvästi suomalaista käytäntöä harvinaisempaa. Laulu liittyy myös saksalaisen kaatuneiden muistopäivän, Volkstrauertagin, seremonioihin. Myös Saksan liittotasavallan parlamentissa Bundestagissa laulu soitetaan, kun muistetaan kaatuneita ja sodassa menehtyneitä.

Itävallassa laulu soitetaan myös palomiesten hautajaisissa ja palokuntien muistaessa kaatuneita tovereitaan pyhäinpäivänä. Saksassa se kuuluu myös joidenkin opiskelijayhdistysten jäsenten hautajaisrituaaleihin.

Espanjassa sitä soitettiin muun muassa sisällissodan muistomerkin Kaatuneiden laaksossa (Valle de los Caídos) vihkiäisissä 1972 Francon läsnä ollessa.

## Aiheesta muualla

* ''Die heimliche deutsche Hymne'', artikkeli laulun historiasta  
* ''Ich hat' einen Kameraden'' Ranskan muukalaislegioonan esittämänä 
* Der gute Kamerad, laulettuna (zip Datei 1,7MB)
Lot (departementti)

**Lot** [] () on Ranskan departementti numero 46, joka on saanut nimensä Lotjoen mukaan. Departementti sijaitsee Lounais-Ranskassa Oksitanian  hallintoalueella. Departementti on pinta-alaltaan 5&nbsp;217 neliökilometriä, ja siellä on 169&nbsp;533 asukasta (2006). Lotin pääkaupunki on Cahors. Lot on jaettu edelleen kolmeen arrondissementtiin, 31 kantoniin ja 340 kuntaan.

Lot oli yksi 83 departementista, jotka syntyivät Ranskan vallankumouksen yhteydessä 4. maaliskuuta 1790. Lot muodostettiin osasta Languedocin provinssia.

Kuusi Lotin departementin kylää on otettu jäseneksi Ranskan kauneimpien kylien järjestöön *[[Les Plus Beaux Villages de France]]*. Nämä ovat Autoire, Capdenac, Cardaillac, Carennac, Loubressac ja Saint-Cirq-Lapopie.

## Katso myös
* Luettelo Lotin kunnista

## Lähteet

## Aiheesta muualla

* Lotin departementin kotisivut
Hoek van Holland

**Hoek van Holland** (), ”Hollannin kulma”, on taajama Etelä-Hollannin provinssissa Alankomaissa. Hoek van Holland sijaitsee Pohjanmeren rannikolla Nieuwe Waterweg -laivakanavan pohjoisrannalla. Taajama on hallinnollisesti osa Rotterdamia. Pinta-alaa Hoek van Hollandilla on 16,7 neliökilometriä, josta maata on 13,92 km². Tammikuussa 2006 alueella oli noin 9&nbsp;197 asukasta.

Stena Line harjoittaa säännöllistä laivaliikennettä Hoek van Hollandista Englannin Harwichiin. 

Rannikolla on hiekkadyynejä sekä laituri. Yksi alue rannasta on määrätty naturistien käyttöön.

## Aiheesta muualla
* Turisti-info 
* Stena-Line.nl
Mutualismi

**Mutualismi** on poliittinen ja taloudellinen aate, joka liitetään usein ranskalaiseen anarkistiin Pierre-Joseph Proudhoniin, vaikka sillä on juurensa kauempana työväenliikkeen historiassa. Mutualismi perustuu työarvoteoriaan, jonka mukaan tuottajan kuuluu saada työn tuotteesta täysi työn määrää vastaava korvaus, muuta pidetään riistona. 

Mutualistit vastustavat lainanannosta, sijoittamisesta ja vuokrauksesta saavutettavia voittoja. He kannattavat vapaita markkinoita ja kannattavat työn tulosten yksityisomistusta. Mutualistit eivät kuitenkaan kannata esimerkiksi maan yksityisomistusta, koska maata ei ole kukaan valmistanut työllään. Heidän mukaansa maata voi "omistaa" vain käyttämällä sitä, Proudhon käytti termiä "possession", hallussapito.

Mutualistit uskovat työläisten omistamiin yrityksiin, osuuskuntiin. He haluavat luoda vastavoiman kapitalismille ja samalla synnyttää vaihtoehdon, joka vähitellen korvaa sen. Mutualistit ovat ”markkinasosialisteja" ja usein myös anarkisteja.

## Kritiikkiä
Vapaan markkinatalouden kannattaja George Reisman katsoo, että mutualismi kannattaa riistoa, koska se ei salli yksilön suojella maata, johon hän on sekoittanut työtään (esim. kesannolla olevaa peltoaan), ellei hän satu olemaan käyttämässä sitä. Reismanin mukaan tällaisen maan anastus on yksilön työn varkautta. Hänen mukaansa: "Mutualismi väittää vastustavansa työn riistämistä, minkä tahansa työn tuloksen varastamista. Kun on kyse maahan sekoitetun työn varastamisesta, mutualismi sulkee silmänsä riistäjän teolta."

## Lähteet

## Aiheesta muualla
* Iisakka, Mika: Osuuskunta-anarkismi eli mutualismi . *Väärinajattelija* 1/2005.
Elizabeth Berkley

**Elizabeth Berkley** (s. 28. heinäkuuta 1972 Farmington Hills, Michigan, Yhdysvallat) on yhdysvaltalainen näyttelijä. Hän on näytellyt muun muassa televisiosarjassa *[[Saved by the Bell]]* ja elokuvassa *[[Showgirls]]* (1995).

Berkleylla on heterokromia eli hänellä on eriväriset silmät: oikea silmä on puoliksi vihreä ja puoliksi ruskea, kun taas vasen silmä on täysin vihreä.

## Filmografia

## Lähteet

## Aiheesta muualla

* Virallinen sivusto  
* 
*
Paini kesäolympialaisissa 1964

**[[Kesäolympialaiset 1964|Kesäolympialaisten 1964]] [[paini]]ssa** kilpailtiin kahdeksassa sarjassa sekä kreikkalais-roomalaisessa että vapaapainissa. Menestynein maa oli viisi kultaa voittanut isäntämaa Japani.

## Mitalistit
### Kreikkalais-roomalainen

### Vapaapaini

## Lähteet
Alūksne

**Alūksne** (, ) on kaupunki Alūksne-järven rannalla Koillis-Latviassa Viron ja Venäjän rajan tuntumassa. Alūksne on Alūksnen piirin pääkaupunki.

## Historia
Ennen historiallista aikaa Alūksnen alueella asui virolaisia ja liiviläisiä, mutta 800–1200-luvuilla alueelle levittäytyi latgalleja. Alūksne mainitaan historiallisissa lähteissä ensimmäisen kerran vuonna 1284 nimillä *Alyst* ja *Volyst*. Vuonna 1342 paikalle valmistui Liivinmaan ritarikunnan kivilinna ja paikan nimeksi tuli Marienburg. Linnan ympärille kehittyi nopeasti kylä ja sittemmin kaupunki. Liivinmaan sodan aikana aluetta hävittivät venäläiset, ruotsalaiset ja puolalaiset. Vuodesta 1661 alue oli Ruotsin vallan alla. Ruotsalaiset linnoittivat kaupungin 1680-luvulla. Suuren Pohjan sodan aikana vuonna 1702 Alūksnen linna räjäytettiin ja kaupunki poltettiin. Vuonna 1721 alue siirtyi virallisesti Venäjän keisarikunnalle. 1800-luvun puolivälissä kaupungista tuli tärkeä kaupan keskus, ja sen merkitys kasvoi entisestään Stukmaņin-Gulbenen-Alūksnen-Valkan kapearaiteisen rautatien valmistuttua vuonna 1903. Latvian itsenäisyyden aikana alueella suoritettiin arkeologisia kaivauksia, joita jatkettiin myös Neuvostoliiton aikana.

## Kaupungin tunnukset
Alūksnen vaakuna on purppurapohjainen, ja siinä on kuvattu musta Raamattu, jossa lukee kultaisin kirjaimin "A.D. 1689". Raamatun taakse on kuvattu ristiin asetetut miekat kultaisin kahvoin. Kaupungin lippu on hopeanharmaalla pohjalla oleva ristilippu, jonka ristin keskellä on kuvattu kaupungin vaakuna.


Alūksne Lutheran church, 2013, 9.jpg|
TU2-273 Alūksne (1).JPG|
Lielā Ezera iela 4 (Alūksne), 2013.jpg|
Bible Museum in Aluksne.jpg|
The New Castle of Alūksne, 2013, 1.jpg|
Alūksne õigeusu kirik.JPG|
Alūksne kunstikool 02.JPG|
Alūksne Linnuse varemed 11.JPG|


## Alūksnen ystävyyskaupungit
*Binnenmaas (Alankomaat), vuodesta 1997
*Sundbyberg (Ruotsi), vuodesta 1992
*Kuopio (Suomi), vuodesta 2004
*Võru (Viro), vuodesta 2003

## Katso myös

* Leivut

## Lähteet

## Aiheesta muualla
Paini kesäolympialaisissa 1960

**[[Kesäolympialaiset 1960|Kesäolympialaisten 1960]] [[paini]]ssa** kilpailtiin kahdeksassa sarjassa sekä kreikkalais-roomalaisessa painissa että vapaapainissa. Menestynein maa oli seitsemän kultamitalia voittanut Turkki.

## Mitalistit
### Kreikkalais-roomalainen

### Vapaapaini

## Lähteet
Lynne Frederick

**Lynne Maria Frederick** (25. heinäkuuta 1954 &ndash; 27. huhtikuuta 1994) oli englantilainen näyttelijä. 

Frederickin näyttelijänura alkoi vuonna 1970. Vuonna 1971 hän näytteli elokuvassa *[[Nikolai ja Aleksandra]]* sekä 1972 elokuvassa *[[Henrik VIII:n kuusi vaimoa]]*.

Frederick muistetaan myös koomikko-näyttelijä Peter Sellersin neljäntenä ja viimeisenä vaimona. Sellers ja Frederick avioituivat 18. helmikuuta 1977 ja olivat naimisissa siihen asti kunnes Sellers kuoli sydänkohtaukseen 24. heinäkuuta 1980. Media raportoi, että pari oli ollut aikeissa erota ja Sellers aikeissa poistaa Frederickin testamentistaan, mutta koska he olivat vielä naimisissa, peri Frederick Sellersin koko omaisuuden. Sellersin kolme lasta hänen kahdesta edellisestä avioliitostaan saivat kukin 750 puntaa.

Frederick kuoli huhtikuussa 1994.

## Lähteet

## Aiheesta muualla
* Simply Lynne Frederick
Casa Milà

**Casa Milà** on Antoni Gaudín suunnittelema rakennus Barcelonan Eixamplen kaupunginosassa. Se rakennettiin vuosina 1906–1912, jonka jälkeen Gaudí omistautui Sagrada Familia -katedraalin toteutukselle.

Casa Milàn rakennutti Rosario Segimón, joka oli vaurastunut perittyään ensimmäisen miehensä omaisuuden. Nimensä rakennus sai Rosarion toisen miehen Pere Milàn mukaan. Heidän tarkoituksena oli asua talossa ja vuokrata loput asunnoista. Rakennustyöt käynnistyivät vuoden 1906 alussa. Rakennus oli suurempi kuin mitä rakennusluvassa oli määritelty. Jottei  rakennuksen ullakkoa tarvinnut purkaa, rakennuttajan täytyi maksaa 100 000 pesetan sakot. Lisäksi rakennusbudjetti ylittyi. Vastoinkäymiset huononsivat Gaudín ja Milàn välejä. Rakennus valmistui 1912, Segimón ja Milà olivat muuttaneet jo edellisenä vuonna asumaan rakennukseen. 

Rakennus erottuu naapuritaloista erikoisen, aaltomaisen julkisivunsa sekä Kuun maisemaa muistuttavan kattonsa vuoksi. Nykyisin Casa Milàa pidetään modernin arkkitehtuurin merkkiteoksena, mutta aikalaiset pitivät taloa poikkeuksellisen rumana ja pilailivat sen kustannuksella. He muun muassa antoivat talolle halventavan kutsumanimen "La Pedrera" (kivilouhos). Rakennuksesta tehtiin myös valituksia rakennusvaiheessa, kun yksi julkisivun pylväistä oli kadun puolella. Milà kuoli vuonna 1940 ja kuusi vuotta myöhemmin Segimón myi rakennuksen, mutta jäi asumaan siihen kuolemaansa asti vuoteen 1964.    

Casa Milà on kuulunut Unescon maailmanperintöluetteloon vuodesta 1984 lähtien. Casa Milàa peruskorjattiin 1987–1996, jolloin rakennus palautettiin alkuperäiseen asuun edellisten remonttien jäljiltä. Sen jälkeen Casa Milà avattiin yleisölle.

Sen omistaa Fundació Catalunya-La Pedrera, jonka toimitilat sijaitsevat rakennuksessa. Vuosittain Casa Milàssa vierailee yli miljoona ihmistä. Osa asunnoista on vieläkin vuokralla, ja rakennuksessa on tilat erilaisille näyttelyille ja tapahtumille.

## Lähteet
Glorft Commander

**Glorft Commander** on kuvitteellinen hahmo Megas XLR -animaatiossa, jossa se teki ensi esiintymisensä jaksossa *Test Drive* vuonna 2004.

## Hahmo
Glorftien johtajan Gorrathin tavoin hän on limainen olio, joka käyttää osittain mecha-asua, koska he eivät kykene puolustamaan itseään kunnolla. Glorftien komentajan nimeä ei ole koskaan mainittu ja Gorrath kutsuukin häntä vain nimellä komentaja. Hän toimii aina Gorrathin antamien ohjeiden ja käskyjen mukaisesti, mutta ei aina ole samaa mieltä Gorrathin kanssa. Yksi hyvä esimerkki on sarjan ensimmäisessä jaksossa, jossa komentaja varoitti Gorrathia menemästä Kivan ja Megasin perään lähellä olevan aikamadon vuoksi. Sillä muuten he joutuisivat imetyksi siihen reikään ja matkaisivat ajassa taaksepäin, eivätkä pääsisi pois. Gorrath ei kuitenkaan piitannut tästä ja itsepäisenä johtajana käski hyökätä kohti kohdetta.

Komentajan luonne poikkeaa melko paljon johtajastaan Gorrathista, joka on armoton ja itsepäinen strategisti. Glortien komentajana hän usein puhuu asiat tahattoman suoraan Gorrathille, joka monesti suuttuu hänen kommenteistaan ja komentaja itsekin on heti hivenen peloissaan sanomisistaan Gorrathin näyttäessä uhkaavalta. Toisin kuin muut glorftit, komentaja vaikuttaa olevan usein vähemmän julman oloinen, eikä myöskään tiukka pessimisti. Hän on erittäin laskelmoiva ja usein myös huolissaan miten jokin suunnitelma toteutuu, mutta usein antaa periksi Gorrathille, joka on enemmän toiminnallinen oli tilanne mikä tahansa.
Bernarr Macfadden

**Bernarr Macfadden** (16. elokuuta 1868 Mill Spring, Missouri, Yhdysvallat &ndash; 12. lokakuuta 1955) oli liikuntakulttuurin edustaja. Hän yhdisti kehonrakennukseen ravitsemuksen ja terveyttä koskevia teorioita. Hän perusti lehtiyhtiö Macfadden Publicationsin.

## Elämänvaiheet
Bernarr Macfadden oli alkuperäiseltä nimeltään Bernard Adolphus McFadden, mutta hän muutti nimensä saadakseen siihen vaikutelman suuremmasta voimasta.  Macfadden perusti *Physical Culture* -nimisen lehden 1899 ja loi myöhemmin kustannuskonsernin, johon kuului muun muassa elokuvalehti Photoplay ja roskalehti The New York Graphic. Hän oli aikansa kuuluisuuksia, jonka tuttavapiiriin kuuluivat Shirley Temple, Clark Gable, Franklin D. Roosevelt, Will Rogers ja Rudolph Valentino. Uransa huipulla hän omisti hotelleja ja kerrostalon New Yorkissa.

Hän yritti perustaa uskonnon, jonka taustana olisi ollut liikuntakulttuuri. Hän väitti, että hänen elämänohjeitaan noudattamalla ihminen voi elää 150-vuotiaaksi. Hän oli naimisissa neljä kertaa ja hänellä oli seitsemän lasta. Hän kuoli virtsateiden tulehdukseen.

## Lähteet
Varenikliini

**Varenikliini** on tupakoinnin lopettamiseen käytettävä reseptilääke. Varenikliinimolekyyli muistuttaa nikotiinimolekyyliä, ja se sitoutuu hermosolujen nikotiinireseptoreihin estäen nikotiinin vaikutusta elimistössä, vähentäen tupakointihalua ja helpottaen nikotiinin puutteesta aiheutuvia vieroitusoireita. Lääkkeen käytön seurauksena tupakointi tyypillisesti tuntuu tupakoitsijasta epämiellyttävältä. 

Varenikliinia käytetään tyypillisesti 12 viikon kuurina. Kuuri aloitetaan viikkoa ennen tupakoinnin lopettamista. Lääkekuuri voi aiheuttaa joitakin sivuvaikutuksia, joita voi kuitenkin lievittää lääkeannosta säätämällä. Varenikliinin kanssa rinnakkain ei tule käyttää nikotiinikorvaushoitoa.

Varenikliinin tehokkuudesta on selkeää näyttöä. Cochrane-tutkimuksessa varenikliinihoitoa saaneista tupakoinnin lopettamista yrittäneistä potilaista 24,4% onnistui lopettamaan tupakanpolton, kun lumelääkettä saaneet tupakoinnin lopettamista yrittäneistä 10,7 % onnistui lopettamisessa.

Lääkeyhtiö Pfizer toi varenikliinin Yhdysvaltain markkinoille vuonna 2006. Suomessa varenikliini tuli Kela-korvattavaksi 2014. Varenikliinia käytetään tupakasta vieroituksen lisäksi muussa nikotiinivieroituksessa kuten nuuskan käytön lopettamisessa. San Franciscon yliopiston rottatutkimusten mukaan lääke saattaa auttaa myös alkoholiongelmaisia.

## Käyttö tupakoinnin lopettamisessa
Varenikliinia myydään kauppanimellä **Champix ja Varenicline Ratiopharm**. Lääke otetaan tablettimuotoisena suun kautta. Toinen Suomessa käytössä oleva reseptilääke tupakoinnin lopettamiseen on bupropioni eli Zyban.

## Haittavaikutukset
Varenikliinin mahdollisia haittavaikutuksia ovat muun muassa päänsärky, pahoinvointi, oksentelu, unettomuus, väsymys, ilmavaivat, huimaus, ummetus ja makuaistin häiriöt. Lääke saattaa aiheuttaa myös painajaisia, itsetuhoisuutta ja masennusoireita.

## Toimintamekanismi ja farmakokinetiikka
Varenikliini on nikotiini-asetyylikoliinireseptorin &alpha;4&beta;2-alatyypin osittaisagonisti. Lisäksi se sitoutuu &alpha;3&beta;4 ja heikosti &alpha;3&beta;2- ja &alpha;6-alatyyppejä sisältäviin yksiköihin. Varenikliini on &alpha;7-täysagonisti.

Varenikliini on myös 5-HT<sub>3</sub>-reseptori agonisti. Tämä voi olla osallisena mielialaan vaikuttavissa sivuvaikutuksissa.

Varenikliini eliminoituu pääasiassa munuaisten kautta.

## Lähteet

## Aiheesta muualla
* PubChem: Varenicline 
* DrugBank: Varenicline 
* KEGG: Varenicline 
* ChemBlink: Varenicline 
* Pfizer.fi: Champix
* YLE Tiedeuutiset, Miten tupakanvierotuslääkkeet vaikuttavat aivoissa?
* Tupakan vieroituslääke voi aiheuttaa psykoosin Iltalehti 8.5.2009.
* Varenikliinin (Champix) rajoitettu peruskorvattavuus laajenee 1.12.2016 alkaen Kela 17.11.2016.
Rajahaudan venesatama

**Rajahaudan venesatama** on Oulussa Rajakylän kaupunginosassa sijaitseva veneilysatama. Satama sijaitsee noin kuuden kilometrin päässä keskustasta pohjoiseen, Perämeren sivulahdesta Kuivasmerestä itään pistävällä Rajahaudan lahdella, Letonniemen suojelualueen kaakkoispuolella. 

Satamassa on  253 venepaikkaa, nosto- ja huoltolaituri sekä veneluiska. Satama on venepaikkojen määrällä mitattuna Pateniemen suuralueen suurin venesatama. Venesataman pohjoispuolella sijaitsee myös Rajahaudan yleinen uimaranta. Satamaan johtaa nimellissyvyydeltään 1,8&nbsp;metrin syvyiseksi luodattu viitoitettu veneväylä.

## Lähteet
Oddin sulkijalihas

**Oddin sulkijalihas** tai **Oddin sfinkteri** on pohjukaissuolen seinämässä sijaitsevan pohjukaissuolen nystyn sisällä oleva sulkijalihas, joka sulkee tien Vaterin ampullaan. Oddin sulkijalihas sijaitsee hieman sappi- ja haimatiehyen yhtymiskohdan jälkeen, ja se säätelee haiman, maksan ja sappirakon eritteiden laskua pohjukaissuoleen.
Oddin sulkijalihaksessa on yhteisen sulkijan lisäksi oma sulkijalihas sappi- ja haimatiessä.

Sulkijalihas on saanut nimensä italialaisen kirurgin Ruggero Oddin (1864–1913) mukaan. Sulkijalihaksen löysi kuitenkin ensimmäisenä brittiläinen lääkäri Francis Glisson (1597–1677) jo vuonna 1654. Tästä syystä rakenne tunnetaankin joskus myös nimellä Glissonin sulkijalihas.

Oddin sulkijalihas voi kärsiä toimintahäiriöstä. Sulkijan painetta voidaan mitata ERCP-tutkimuksen yhteydessä Oddin sulkijalihaksen manometrialla.

## Lähteet
Stained Class

**Stained Class** on brittiläisen heavy metal -yhtye Judas Priestin neljäs studioalbumi joka ilmestyi vuonna 1978. Levyä on pidetty yhtenä yhtyeen uran huippukohdista. Ensimmäistä kertaa kannessa nähtiin klassiseksi muodostunut kirjasintyyli, joka korvasi aiempien levyjen fraktuuran.

Valitettavan sivujuonteen klassikkoalbumi sai vuonna 1990 kun kappaletta *Better By You Better Than Me* kuunnellut nuori ja hänen ystävänsä koettivat itsemurhaa 1985 kaverinsa kanssa seurauksella että ystävä sai surmansa. Nuoren perhe nosti yhtyettä vastaan oikeusjutun. Väite kuului, että lauluun oli piilotettu viestejä ("do it, do it" = ), jotka sai kuuluviin soittamalla albumia takaperin. Rob Halford kertoi tämän johtuvan hengitystekniikastaan, joka on samanlainen kuin Elvis Presleyllä, ja että tällaisia tahattomia "piiloviestejä" löytyy myös muista Judas Priestin kappaleista. Syytteet hylättiin. Kappale itse ei edes ole Priestin alkuperäinen sävellys, vaan sen on tehnyt Spooky Tooth -yhtyeen kosketinsoittaja Gary Wright vuonna 1969.

Vuonna 2001 albumista ilmestyi remasteroitu versio kahden lisäraidan kanssa. 2004 brittiläinen metallilehti Metal Hammer nimesi Stained Classin historian raskaimmaksi albumiksi.

## Kappaleet
#
#
#
#
#
#
#
#
#

''Huom.: Tämä on ainoa albumi jonka kappaleiden tekoon osallistuivat kaikki jäsenet.

### Vuoden 2001 remasteroinnin bonuskappaleet
# 
# 

## Kokoonpano
* Rob Halford – laulu
* K.K. Downing – kitara
* Glenn Tipton – kitara, koskettimet
* Ian Hill – basso
* Les Binks – rummut

## Aiheesta muualla
*Judas Priest Info Pages, lisätietoja albumista
*The Judas Priest Trial - 15 Years Later, artikkeli oikeudenkäynnistä
* 
*
Leopold Frankenberger

**Leopold Frankenberger** tai **Frankenreiter** (?-1860?, Graz?, Itävalta) oli Adolf Hitlerin asianajajan Hans Frankin kertoman mukaan Hitlerin juutalainen isoisä.

Hakiessaan syntymätodistusta Hitlerin isälle Aloisille vuonna 1837 tuore 42-vuotias äiti Maria Anna Schicklgruber kieltäytyi mainitsemasta isän nimeä. Poika kirjattiin aviottomaksi lapseksi ja sai äitinsä sukunimen Schicklgruber. Viisi vuotta Aloisin syntymän jälkeen Maria Anna avioitui Johann Georg Hiedlerin kanssa, joka ei kuitenkaan eläessään tunnustanut poikaa omakseen. Johann Georgin veli Johann Nepomuk Hüttler virallisti Johann Georg Hiedlerin Alois Schicklgruberin isäksi vasta 1876, 20 vuotta Johann Georgin kuoleman jälkeen. Alois Hitlerin isästä ja Adolf Hitlerin isoisästä ei ole näin varmuutta, vaikka yleensä historioitsijat pitävät veljeksistä jompaakumpaa todennäköisimpänä ehdokkaana. 

Hans Frankin, Hitlerin asianajajan Nürnbergin oikeudenkäyntien aikana antaman kertomuksen mukaan Hitler olisi palkannut hänet tutkimaan sukutaustaansa vuoden 1930 aikoihin. Frank olisi tutkimustensa perusteella löytänyt tietoja, joiden mukaan Hitlerin isä oli mahdollisesti, ellei todennäköisesti puoleksi juutalainen. Maria Anna Schicklgruber olisi työskennellyt keittäjättärenä vauraalle juutalaisperheelle nimeltään Frankenberger. Perheen poika, 19-vuotias Leopold olisi saattanut tuolloin 42-vuotiaan Maria Annan raskaaksi. Välttääkseen skandaalin perhe olisi maksanut korvausta Maria Annalle kunnes Alois täytti 14. Lisäksi perheen ja Maria Annan välillä olisi käyty vuosien ajan kirjeenvaihtoa, mikä olisi tietysti kertonut vallitsevista lämpimistä väleistä.

Sekä Hans Frank että Hitler pitivät kuitenkin todennäköisimpänä vaihtoehtona virallista isoisää, Johann Georg Hiedleriä.

Historioitsija Werner Maserin mukaan juutalaisperheen oleskelu Grazissa 1800-luvun puolivälin aikoihin oli erittäin epätodennäköistä, koska alueella ei valvotun säädöksen mukaan saanut oleskella pysyvästi juutalaisia. Lisäksi Leopold Frankenbergeristä tai Frankenreiteristä tai hänen perheestään ei löydy merkintöjä eikä mainintoja alueen kirjoissa tai rekistereissä.

Psykologi Walter C. Langerin toisen maailmansodan aikana laatimasta psykologisesta profiilista löytyy samankaltainen olettamus Hitlerin isoisästä. Langerin mukaan isoäiti olisikin työskennellyt aateloidun juutalaisen pankkiirisuvun Rothschildien taloudessa ja Aloisin isä olisi ollut joku Rothschildeista. Väitteen mukaan Itävallan kansleri Engelbert Dollfuss olisi ottanut asiasta selvän ja Hitler olisi tästä kuultuaan jouduttanut Itävallan liittämistä ja Dollfussin murhauttamista. Langerin lähteet koostuivat natseja paenneiden saksalaisten ja takinkääntäneiden ex-natsien lausunnoista, joiden arvoa on myöhemmin kritisoitu.

## Katso myös
* Adolf Hitlerin suku
 
## Lähteet
Kovalevy

**Kovalevy** voi tarkoittaa seuraavia asioita:

* Kovalevy rakennusalalla tarkoittaa kovaa puukuitulevyä. 
* Kovalevy tietotekniikassa puhekielen terminä tarkoittaa tietokoneen kiintolevyä.
HDF-levy

**HDF-levy** () on ohut kova puukuitulevy, joka valmistetaan kuivausmenetelmällä hienorakenteisesta puukuidusta. Valmistuksessa käytetään myös sideainetta, kuten formaldehydihartseja, jotka voivat aiheuttaa terveyshaittoja erityisesti HDF-levyjen kanssa työskentelevien parissa. HDF-levyn rakenne on kauttaaltaan homogeeninen ja erittäin tiivis, yleensä 500–1450 kg/m³. HDF-levystä saadaan hyvin säänkestävää ja se on helposti työstettävissä.

HDF-raakalevyn molemmat pinnat ovat sileät. Levyjä saa myös pinnoitettuna melamiinilla, viilulla tai maalilla sekä myös eri tavalla rei'itettynä tai jyrsittynä. Levypaksuudet ovat yleensä 3–6 mm. HDF-levyä käytetään laajalti esimerkiksi kalusteteollisuudessa, lattianpäällysteiden runkorakenteena, oviteollisuudessa pintarakenteena ja ajoneuvoteollisuudessa.

HDF-levyä ei valmisteta Suomessa.

## Katso myös
*MDF-levy

## Lähteet
Muistomitali

**Muistomitali** on jonkun asian tai tapahtuman muistoksi annettava mitali. Suomen kunniamerkkikäytännössä muistomitalit ovat tavallisesti nauhassa rinnassa tai kaulassa kannettavia kunniamerkin luonteisia mitaleja. Muistomitaleja on eri muotoisia ja erityyppisiä. Ristin muotoista muistomitalia voidaan kutsua muistoristiksi.

Suomessa tyypillisimmät muistomitalit ovat sisällissodan (1918), heimosotien (1918–1922), talvisodan (1939–1940) sekä jatkosodan ja Lapin sodan (1941–1945) muistomitalit. Nämä mitalit sai hakemuksesta jokainen sotaan osallistunut suomalainen, kuitenkaan sisällissodan mitalia ei punaisten puolella taistelleille ole myönnetty. Lisäksi pääosa toisen maailmansodan suomalaisista sotaveteraaneista on oikeutettu saamaan sodanaikaisen joukko-osastonsa muistoristin.   

## Kirjallisuus

* 

## Aiheesta muualla
* Eräitä historiallisia mitaleja, Helsingin Sanomat, 24.12.1938, nro 347, s. 25, Kansalliskirjaston digitaaliset aineistot
Operaattori

**Operaattori** voi tarkoittaa seuraavia:

* looginen operaattori
* matemaattinen operaattori
* teleoperaattori
* operaattori, henkilö, joka huolehtii tietokoneajojen käynnistämisestä määräaikoina.
Lilli Tulenheimo

**Lilli Maria Tulenheimo** (o.s. **Horsma**, alk. **Högdahl**; 22. kesäkuuta 1880 Helsinki – 10. joulukuuta 1958 Helsinki) oli suomalainen näyttelijä. Hän oli kiinnitettynä Suomen Kansallisteatteriin 1897–1927. Hänen merkittäviä roolejaan olivat muun muassa Orleansin neitsyt, Raimunda (Jacinto Benaventen *Väärä rakkaus*), Ofelia, Lea, Sapfo ja Regina von Emmeritz. Tulenheimolle myönnettiin Pro Finlandia -mitali 1948.

Tulenheimon puoliso oli Suomen pääministeri ja Helsingin kaupunginjohtaja Antti Tulenheimo. Hänen sisariaan olivat näyttelijät Päivi Horsma-Salo ja Arna Högdahl. 

## Lähteet
Janne Kangaskokko

**Janne Kangaskokko** (s. 29. joulukuuta 1983 Kärsämäki) on suomalainen lentopalloilija. Kaudella 2013–2014 hän edusti oululaista Ettaa Mestaruusliigassa.

Junioreissa Kangaskokko pelasi kaksoisedustuksella Kärsämäen Katajassa ja Pudasjärven Urheilijoissa. Ensimmäisen SM-liigakautensa hän pelasi 2004–2005 Perungan pojissa. Hän pelasi kaksi kautta keskitorjujana, mutta kaudella 2006–2007 pelipaikka vaihdettiin hakkuriksi. Perungan pojat ja Napapiirin Palloketut yhdistivät kaudella rovaniemeläisen liigalentopalloilun Santasport-joukkueeksi. Kangaskokko pelasi kauden ykkössarjaa Santasport 2:ssa. Kaudella 2007–2008 Kangaskokko siirtyi takaisin Santasportin liigajoukkueeseen hakkurin pelipaikalle ja joukkue saavutti SM-kultaa. Kaudella 2008–2009 Kangaskokko palasi keskitorjujan rooliin Santasportin liigajoukkueessa. Joukkue saavutti kaudella SM-hopeaa.

Kaudella 2009–2010 Kangaskokko vaihtoi seuraa oululaiseen Sun Volleyhin. Pelipaikkana oli jälleen keskitorjuja. Joukkue voitti Suomen Cupissa kultaa ja voitti runkosarjan. Puolivälieräottelussa Joensuun Rientoa vastaan joukkueen hakkuri Marko Aho katkaisi akillesjänteensä ja Kangaskokko asetettiin hakkurin paikalle. Kangaskokko pelasi kauden loput ottelut hakkurina saavuttaen joukkueen kanssa SM-kultaa finaalissa Pielaveden Sampoa vastaan. Mitali oli kaikkien aikojen ensimmäinen oululaisessa lentopalloilussa. Kaudet 2010–2012 Kangaskokko pelasi Sun Vollen riveissä hakkurina, keskitorjujana ja yleispelaajana.

Vuodesta 2012 Kangaskokko on pelannut Ettassa.

## Saavutukset
*Nuoret*
* SM-pronssi 2004
* SM-kulta 2005

*Miehet*
* 2006 SM-pronssi
* 2008 SM-kulta
* 2009 SM-hopea
* 2010 SM-kulta, Suomen Cup kulta

## Joukkueet
* 2004–2006 Perungan Pojat
* 2006–2009 Santasport
* 2009–2012 Sun Volley
* 2012– Etta Volley

## Lähteet
Muckanaghederdauhaulia

**Muckanaghederdauhaulia** () on kylä Galwayn kreivikunnassa, Irlannissa. Nimi on iirin kieltä, ja tarkoittaa suomeksi suunnilleen: ”sikasuo kahden meren välissä” tai ”sikaräme suolaisten poukamien välissä”. *Muckanaghederdauhaulia*n uskotaan olevan maailman pisin sataman nimi sekä pisin paikannimi Irlannissa.

## Lähteet

## Aiheesta muualla

* 
*
Kannonkosken kunnanvaltuusto

**Kannonkosken kunnanvaltuusto** on hallintoelin, joka käyttää ylintä päätösvaltaa Kannonkosken kunnassa. Valtuustossa on 15 jäsentä. Ennen vuotta 1992 paikkoja oli 21, ja vuosina 1992–2017 paikkoja oli 17. Suomen Keskustalla oli enemmistö valtuuston paikoista vuosina 1988–2021.

Valtuuston puheenjohtajana toimii Sanna Villman, ensimmäisenä varapuheenjohtajana Jouni Hartikainen ja toisena varapuheenjohtajana Asko Hänninen.

Vuoden 2025 kuntavaaleissa äänestysprosentti oli 59,8&nbsp;% ja kunnan ääniharava Sanna Villman (SDP) 78 äänellä.

Kunnantalo, jossa valtuusto istui, paloi poroksi maaliskuun alussa 2014. Elokuussa 2015 paikalle valmistui uusi kunnantalo.

## Koostumus vaaleittain

## Puheenjohtajia
*Johannes Leppänen (1989–)
*Alpo Peltola
*Kirsi Saari Kesk. (2013–2016)
*Sanna Villman (2021–2025)

## Lähteet

*
*
*
*
*
*
*

*Tilastokeskus: StatFin tietokannat ja StatFin arkistokanta
**Äänestystiedot vaalivuosittaisella kuntajaolla kuntavaaleissa, 1976-2025
**Puolueiden kannatus vaalivuosittaisella kuntajaolla kuntavaaleissa, 1976-2025
**Valittujen lukumäärä ja prosenttiosuudet puolueittain ja maakunnittain/vaalipiireittäin kuntavaaleissa 2025, 2021, 2017.
**Ehdokkaitten vaalitiedot puolueen ja kunnan ja sukupuolen mukaan kunnallisvaaleissa 2012
**Kunnallisvaalit 2008, valittujen lukumäärä, Kunnallisvaalit 2004, valittujen lukumäärä
**Valitut puolueittain vaalipiirin ja kunnan mukaan kunnallisvaaleissa 2000

### Viitteet

## Aiheesta muualla
*Kannonkosken kunnanvaltuusto ja -hallitus
NMP

**NMP** voi tarkoittaa ainakin seuraavia asioita:

* Napapiirin moottoripyöräilijät ry. NMP.ry (Arctic Circle Road Riders – Since 1981 http://nmp-mc.net  Rovaniemi, Finland)
*N-metyylipyrrolidoni, lyhenne NMP, yleisesti liuottimena käytetty yhdiste
*NMP, lakkautettu uusiseelantilainen poliittinen puolue
*Nieuwe Midden Partij, lyhenne NMP, hollantilainen poliittinen puolue
*New Millennium program, NASAn avaruusteknologiaohjelma
*Newham Monitoring Project, englantilainen rasismin vastainen järjestö
*Nokia Mobile Phones, Nokian matkapuhelinyksikkö
*Niemenpää, liikennepaikkalyhenne Nmp, rautatieliikennepaikka
Harvester of Sorrow

**Harvester of Sorrow** on thrash/heavy metal -yhtye Metallican kappale, joka julkaistiin 28. elokuuta 1988 ensimmäisenä singlenä *[[...And Justice for All]]* -studioalbumilta. Kappale on albumin tunnetuimpia kappaleita ”Onen” sekä ”Blackenedin” lisäksi. Metallican esitettyä kappaleen Moskovassa 1991 se nousi suurempaan suosioon. Kappaleen sanoitukset viittaavat ihmiseen, joka kärsii vihaa ja surua. Kappale on albumin kuudes kappale, ja ensimmäisinä nauhoitettujen joukossa.

Kappale on tempoltaan hidas, mutta aggressiivinen ja sisältää raskaan kitarariffin.

Single nousi Suomen virallisen listan sijalle 1.

## Kokoonpano
* James Hetfield – laulu, rytmikitara
* Lars Ulrich – rummut
* Kirk Hammett – soolokitara
* Jason Newsted – basso

## Lähteet
Morton Downey Jr.

**Morton Downey Jr.** (s. **Sean Morton Downey**, 9. joulukuuta 1933 Los Angeles, Kalifornia – 12. maaliskuuta 2001 Los Angeles, Kalifornia) oli yhdysvaltalainen kiistelty talk show -isäntä, näyttelijä, laulaja ja DJ. Hän oli trash-talk-formaatin uranuurtaja.

## Ura
Downey syntyi Los Angelesissa laulaja Morton Downeyn ja Barbara Bennettin perheeseen. Isänsä lailla hän aikoi ryhtyä laulajaksi. Hänen tunnetuimpia hittejään on mm. *Boulevard of Broken Dreams*.

1980-luvulla Downey toimi talk-show-isäntänä Sacramentossa, jossa hän kehitti oikeistolaisen ja populistisen tyylin, ja väitti vastaan jokaiselle, jolla oli liberaali näkökulma. Hän tuli tunnetuksi sanaharkastaan Wally Georgen kanssa. Taistelun lopuksi poliisi joutui painamaan Downeyn lattiaan. Myöhemmin hän muutti New Jerseyhin, jossa nauhoitettiin *Morton Downey Jr. Show*. Se lopetettiin kahden vuoden kuluttua alhaisten katsojalukujen takia. Yksy ohjelman leimallisista piirteistä oli Mortonin tapa puhaltaa tupakansavua vieraiden kasvoille.  Hän piti erityisesti vieraidensa ärsyttämisestä. 

Menestyttyään pop-kulttuurissa Downey kutsuttiin Saturday Night Liveen ja myös hänen näyttelijäuransa alkoi. Elokuvia, joissa hän näytteli olivat *Nörttien kosto 3* ja *Predator 2*.

## Kohuyritys
Downeyn ohjelman suosion alkaessa laskea 1989, hän väitti San Franciscon lentokentän vessassa uusnatsien hyökänneen hänen kimppuunsa, maalanneen hakaristin hänen kasvoihinsa ja yrittäneen ajella hänen päänsä paljaaksi. Jotkin epäjohdonmukaisuudet Downeyn tarinassa (kuten se että hakaristi oli maalattu väärinpäin, mikä viittasi siihen, että Downey oli maalannut merkin itse), ja se että poliisit eivät onnistuneet löytämään tapahtumia tukevia todisteita sai monet uskomaan että tapaus oli huijausta ja huomiohakuista. Muutaman kuukauden kuluttua ohjelma lopetettiin.

## Yksityiselämä
Kuuluisien vanhempien myötä Downey syntyi helppoon elämään. Hänet kasvatettiin Massachusettsissa. Hänellä oli neljä lasta neljästä eri avioliitosta. Hän ei ole sukua Robert Downey Jr.'lle, mutta Super Mario-pelisarjassa esiintyvä Morton Koopa Jr. on nimetty hänen mukaansa.

## Keuhkosyöpä
Vuonna 1996 Downeylta löydettiin keuhkosyöpä ja poistettiin yksi keuhko. Hän oli tupakoinut runsaasti, mutta liittyi nyt tupakanvastustajiin ja puhui tupakkaa vastaan kuolemaansa asti. Hän syytti tupakanvalmistajia valehtelusta kuluttajille.

## Lähteet

## Aiheesta muualla
* Morton Downey Jr. NNDB 
*
Jukka Sihvonen

**Jukka Sihvonen** on ainakin seuraavien henkilöiden nimi:

* Jukka Sihvonen, pikajuoksija
* Jukka Sihvonen, elokuvatutkimuksen professori.
Helvetissä on erityinen paikka naisille jotka eivät auta toisiaan

**Helvetissä on erityinen paikka naisille jotka eivät auta toisiaan**, alkuteos , on tohtori Lotta Snickaren ja kirjailija ja toimittaja Liza Marklundin kirja, jonka on Ruotsissa julkaissut Piratförlaget vuonna 2005. Kirjassa kannustetaan naisia pitämään yhtä ja esitetään naisten urakehitystä haittaavia esteitä. Kirjan on suomentanut Sanna Manninen ja sen kustantaja Suomessa on Otava. Kirjan nimi on lainaus Madeleine Albrightilta.

## Aiheesta muualla
* Mattila, Maija-Liisa: Helvetissä on erityinen paikka naisille jotka eivät auta toisiaan. Keskipohjanmaa 16.7.2006.
Tka9

**Tka9** on Rautatieviraston myöntämä ratatyökoneiden kalustosarjatunnus. Kalustosarjaan kuuluu toistaiseksi yksi ratatyökone, Destian tytäryhtiön, rautateiden kunnossapitoon keskittyvän tytäryhtiön Destia Railin hallinnassa oleva Tka9&nbsp;nro&nbsp;91901. Kyseinen yksikkö sai Rautatieviraston hyväksynnän keväällä 2007.

Sarjan ensimmäinen yksikkö on Saalasti Oy:n valmistama, ja se on tyyppiä Railbear&nbsp;330. Työkoneessa on Deutzin valmistama V6-moottori, teholtaan 330&nbsp;kW. Yksikön suurin nopeus on 80 kilometriä tunnissa. Se on varustettu tilavalla ilmastoidulla ohjaamolla, jossa on kuljettajan lisäksi tilaa yhdeksälle henkilölle.

## Lähteet
Karstulan kunnanvaltuusto

**Karstulan [[kunnanvaltuusto]]** on Karstulan kunnan ylin päättävä elin. Se koostuu vuoden 2025 vaaleista alkaen 19 kunnallisvaaleilla valittavasta jäsenestä. Valtuustokaudella 2021–2025 valtuustossa oli 23 jäsentä ja tätä ennen 27 jäsentä.

Valtuuston puheenjohtajana toimii Martti Heikkilä (kesk.), varapuheenjohtajana Pirjo Ruuska (sd.) ja toisena varapuheenjohtajana Jussi Halttunen (kok.).

## Koostumus vaaleittain

## Valtuutetut
### Kausi 2025–2029
Vuoden 2025 kuntavaaleissa keskusta säilytti kaikki kymmenen paikkaansa Karstulan valtuuston paikkojen kokonaismäärän pienenemisestä huolimatta. Keskustan kannatus kunnassa oli 47,1. SDP sai yhden lisäpaikan ja kokoomus menetti yhden. Perussuomalaiset menettivät eniten paikkoja, yhteensä kolme. Kristillisdemokraatit eivät saaneet ehdokastaan valtuustoon ja täten hävisivät ainoan paikkansa.

Karstulan kunnanvaltuustoon valittiin seuraavat jäsenet kaudelle 2025–2029:

### Kausi 2021–2025
Karstulan kunnanvaltuustoon valittiin vuoden 2021 kuntavaaleissa seuraavat jäsenet kaudelle 2021–2025:

Kaudella 2021–2025 valtuuston puheenjohtajana toimi Juha Laaksonen, varapuheenjohtajana Juha Manni ja toisena varapuheenjohtajana Teemu Marttinen.

## Lähteet

*
*
*
*
*
*
*

*Tilastokeskus: StatFin tietokannat ja StatFin arkistokanta
**Äänestystiedot vaalivuosittaisella kuntajaolla kuntavaaleissa, 1976-2025
***Puolueiden kannatus vaalivuosittaisella kuntajaolla kuntavaaleissa, 1976-2025: Valittujen lukumäärä, Osuus äänistä
**Valittujen lukumäärä ja prosenttiosuudet puolueittain ja maakunnittain/vaalipiireittäin kuntavaaleissa 2025, 2021, 2017.
**Ehdokkaitten vaalitiedot puolueen ja kunnan ja sukupuolen mukaan kunnallisvaaleissa 2012
**Kunnallisvaalit 2008, valittujen lukumäärä, Kunnallisvaalit 2004, valittujen lukumäärä
**Valitut puolueittain vaalipiirin ja kunnan mukaan kunnallisvaaleissa 2000

### Viitteet